पटवारी गोरधन
स्पेशल कॉरेस्पोंडेंट | जोधपुर
आईएसआईके लिए जासूसी करने वाले खेतोलाई पटवारी गाेरधनसिंह राठौड़ ने रक्षा अनुसंधान प्रयोगशाला (डीआरडीओ) के मिसाइल परीक्षण की सभी सूचनाएं पाकिस्तान भेजी है। डीआरडीओ इस प्रोजेक्ट को और कितना बढ़ा रहा है, उस संबंध में आने वाले सभी सरकारी लैटर इस तक पहुंचते थे और उन लैटर को वह पाकिस्तान में बैठे आईएसआई के अफसरों को पढ़ कर सुनाता था। एटीएस ने बताया कि गोरधनसिंह पूर्व सैनिक रह चुका है इसलिए वह सेना की हर यूनिट को पहचानता है। रिटायर होने के बाद खेतोलाई में पटवारी लगा तो वहां सेना की फायरिंग रेंज का इलाका उसके कार्य क्षेत्र में आता था। डीआरडीओ यहीं पर मिसाइल परीक्षण करती है।
डीआरडीओ पिछले दो सालों से इस प्रोजेक्ट को बढ़ाने के लिए अतिरिक्त जमीन की डिमांड राज्य सरकार से कर रही है। इस संबंध में डीआरडीओ सरकार के लैटर जैसलमेर प्रशासन के पास आते रहते हैं और पटवारी हाेने के नाते वे लैटर गोरधनसिंह को मिलते थे ताकि वह जमीन का सर्वे और सीमांकन आदि कर सके। ऐसे में उसे मिसाइल परीक्षण प्रोजेक्ट विस्तार की पूरी जानकारी होती थी। यही सूचनाएं वह पाकिस्तान में बैठे आईएसआई अफसर जो मोबाइल फोन पर खुद को मेजर बताता था, उसे पढ़ कर सुनाता था।
गृह विभाग ने एनआईए को भेजी रिपोर्ट
जयपुर.आईएसएजेंट सिराजुद्दीन के मामले में राज्य सरकार ने एटीएस की रिपोर्ट केन्द्रीय गृह मंत्रालय को सोमवार को भेज दी है। इस रिपोर्ट पर एनआईए अध्ययन कर निर्णय करेगा कि इस केस को टेकओवर करना है या नहीं। फिलहाल एटीएस आरोपी सिराजुद्दीन से पूछताछ कर रही है। गौरतलब है कि आईओसी के मार्केटिंग मैनेजर सिराजुद्दीन को एटीएस ने 11 दिसंबर को जवाहर नगर में आईएस के लिए काम करने के मामले में गिरफ्तार किया था। आरोपी सिराजु 31 दिसंबर तक रिमांड पर है। आरोपी 15 देशों के लोगों से फेसबुक, वाट्सएप टेलीग्राम से जुड़ा है, जो आईएस के संपर्क में थे।
रेवेन्यू इंस्पेक्टर सहित चार से पूछताछ
यूपीऔर राजस्थान एटीएस ने गोरधनसिंह की कॉल डिटेल के आधार पर पोकरण में ही एक रेवेन्यू इंस्पेक्टर से पूछताछ की। इसके अलावा उसके संपर्क में जोधपुर के भी 4 लोग थे। टीम ने इनसे भी पूछताछ की। एटीएस के मुताबिक उनका सिर्फ संपर्क सामने आया है, जासूसी की गतिविधि में लिप्तता नहीं, इसलिए उन्हें छोड़ा है।
पाक से आए कॉल पुलिस को बताता, पैसा आने की बातें नहीं
गोरधनसिंहबेहद शातिर जासूस था। उसके पास पाकिस्तान से कॉल आती थी तो उसकी जानकारी वह स्थानीय पुलिस इंटेलीजेंस को भी देता था और कहता था कि पाक से फोन आते हैं, लेकिन वह उन्हें अटेंड नहीं करता है, लेकिन उसके बैंक खाते में करीब 20 बार संदिग्ध अकाउंट से करीब दो लाख रुपए भी जमा हुए, उनकी बात उसने किसी को नहीं बताई। पिछले तीन ट्रांजेक्शन तो आठ-आठ पच्चीस हजार के थे।
फौजीबेटा जानता था पिता की करतूत, मना भी किया : रिटायर्डफौजी पटवारी का एक बेटा भी फौज में है। उसे एक बार घर की बातों में पता चला कि पिता पाकिस्तान में किसी से बात करते हैं। तब उसने पिता से कहा कि यह गलत काम है, उन्हें बात बंद कर देनी चाहिए। मगर पिता ने बातें करना ही नहीं, सूचनाएं भेजना भी बंद नहीं किया।
bho_Deva kas_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva